
»Idite k Josipu.“ 
i Moja 41, 55 

josip 
po milosti Božjoj i Svete Apostolske Stolice 
BISKUP KRČKI 
Časnom svećenstvu i vjernicima 
svoje biskupije 
Pozdrav, mir i blagoslov u Gospodinu ! 


«Sretan tko je našao prava prijatelja», veli 
Duh Sveti!) jer, tako nastavlja: « Vjeran prijatelj 
jaka je zaštita, i tko ga je našao, našao je bogatstvo. 
Ništa se ne može isporediti sa vjernim prijateljem, 
cijenu njegove vjernosti ne može odmjeriti ni zlato 
ni srebro. Vjeran prijatelj lijek je za život i neumr- 
_lost, a naći će ga itko se Gospodina boji»). 

Takva prijatelja ima svaki od nas u sv. Josipu. 
“Bog ga izabra već od vjekova, da bude gospodarom 
nad domom i poglavicom nad svim imanjem nje- 
govim 2). Koliko bi znao pripovijedati sam Sin Božji 
o očinskoj ljubavi, s kojom se žrtvovao sv Josip 
vjerno, nesebično i do kraja za taj dom u Nazaretu; 
koliko bi znala i Prebl. Djevica Marija govoriti o 
besprimjernoj odanosti, s kojom se sv. Josip do 
smrti svoje tako sveto i savršeno starao za nju u 
svim prilikama njezina života! Odana i nesebična 
ljubav bez granica krasila je sv. Josipa u njegovim 
odnosima prema Isusu i Mariji u Sv. Obitelji; ista 
odana i nesebična ljubav prati ga prema svima, 
koji su s tom Sv. Obitelji u vezi. Stoga ga je papa 
Pijo IX..i proglasio Zaštitnikom Katoličke: Crkve. 


1) Sir 25, 12. > “ 
2) Sir, 6, 14-16. 
3) Ps 104, 21, 


Njegova očinska zaštita proteže se dakle na čitavu 
Božju Obitelj na zemlji, jer je život Katoličke Crkve 
nastavak života Sv. Obitelji u Nazaretu. 

Svi, koji uživaju ili će uživati plodove otkup- 
ljenja božanskog Spasitelja Isusa Krista i njegove 
presvete Majke, imaju također pravo na zaštitu 
sv. Josipa. Sretni, kad bismo bili svi duboko o tom 
uvjereni! Kad bismo znali, koliko vrijedi milo po- 
kroviteljstvo sv. Josipa, svaki bi svom dušom na- 
stojao, da ga sve više upoznava, da ga iskreno štuje 
te se neprekidno drži njegove očinske zaštite! 

Upravo to je svrha ove pastirske poslanice. 
Sv. Josipa hoćemo potanje upoznati, da ga iz duše 
zavolimo. To je volja Božja, to je i odlučna želja 
Prebl. Djevice Marije, to traži naš duhovni život, 
to zahtijevaju ozbiljna vremena, u kojima živimo. 
Volja je Božja, da štujemo sv. Josipa, jer tko ga je 
više štovao od Isusa, a Isusa treba nasljedovati! 
Želja je Prebl. Djevice Marije, da cijenimo i ljubi- 
mo onoga, koga je ona iza Isusa iz svega srca cije- 


nila i ljubila, a to je njezin prečisti djevičanski- 


zaručnik sv. Josip. U njemu imat će svaki od nas 
za duhovni život divan primjer najljepših kreposti, 
i pomoć da te kreposti njeguje, u njima napreduje 
i u njima svoj život na zemlji zaključi. Konačno 
je sv. Josip i očinski pomoćnik u svakoj vremenitoj 
nevolji. Svijet i okolica često za te nevolje niti ne 
zna ili nema razumijevanja za njih, ali tko ih snosi 
gorko ih osjeća, često tako oštro i gorko, kao da 
upravo samu dušu režu i komadaju. Samo Bog ih 
pozna. Gdje da tražiš pomoći, utjehe i odvažnosti? 
«Idite k Josipu!» tako govori Bog sam preko ustiju 


nekadašnjega egipatskog Faraona i nama, «i uči- 
nite ono što će vam kazati » *). 

Da, mi hoćemo k Josipu, punom voljom, da ga 
upoznamo, da ga zavolimo te se njegovoj mogućoj 
očinskoj zaštiti predademo. «Naš spas u tvojim 
je rukama », tako su govorili nekada sinovi Jakov- 
ljevi pred bratom svojim Josipom u Egiptu, to isto 
opetujemo i mi pred Josipom, koga je Bog postavio 
za gospodara nad domom svojim: «Naš je spas 
u tvojim rukama » 5). 


Izabranik Božji 


Tko je Josip, koga je Bog postavio za gospodara 
nad domom svojim: tko, kome je Bog povjerio vlast 
nad Isusom i Marijom, nad najvećim bogatstvom, 
s kojim Bog raspolaže na nebu i na zemlji? Odgo- 
vor na to veliko pitanje dat će nam osvrt na nacr- 
te, prema kojima je Bog stvorio svijet, vidljivi i 
nevidljivi, kako on u stvarnosti postoji, zajedno 
s čovjekom, koji je bio smiješten u zemaljskom raju 
i od Boga obdaren s vanrednim naravnim i svrhu- 
naravnim odlikama, ali je čovjek teško sagrešio, 
odijelio se od Boga i time upropastio sebe i sve 
svoje potomstvo. U taj svijet postavio je Bog Krista, 
da bude središtem kao sunce, na koje se sve odnosi 
i o kojem sve ovisi. U tome svijetu postao je Krist 
«prvi i posljednji, početak i konac»#*). U zamisli, 


4 1 Mojz 41, 55. 
3) 1 Mojz 47, 35. 
%) Otkr 22, 18. 


prema kojoj je Bog taj svijet stvarao, « Krist je», 
kako sv. Pavao naučava, « prvorođeni prije svakog 
stvorenja. Jer je u njemu sve stvoreno, što je na 
nebu i na zemlji, šta se vidi i ne vidi... sve je po 
njemu i za njega stvoreno » 7). Radi toga neizmjerno 
nadmašuje sva djela, što su izašla iz Božjih ruku; 
neizmjeran je u tom svijetu u svojoj vlašti, u svojoj 
mudrosti, u svojoj dobroti i ljepoti. On je cilj svih 
stvorova, središte ljudskog roda i ljudske povijesti. 
On je Otkupitelj naš! Za njega je stvoren svaki od 
nas; samo od njega dolazi svjetlost u naš um, samo 
od njega život u duše naše, samo od njega put, koji 
vodi čovjeka k Bogu, jer samo On je put, istina i 
Život *). I zato «nema ni u jednom drugom spa- 
senja, jer nema drugoga imena pod nebom danoga 
ljudima, u kojem bismo se mi mogli spasiti » ?). 
Kako je Krist neizrecivo velik, kako je prepun 
božanskog veličanstva! On Sin Božji, Bog i čovjek 
u istoj osobi, Otkupitelj ljudskog roda! Bog ga je 
navijestio našim praroditeljima još u raju, kad su 
pred Njime za svoj grijeh odgovarali; kasnije, oko 
700 godina prije njegova nastupa na zemlji divno 
ga označuje prorok Izaija, proričući: « Gospodin 
dat će znak. Eto, djevica će začeti i roditi sina i 
njegovo će biti ime Emanuel (Bog je s nama) » 19). 


Ta djevica bila je Prebl. Djevica Marija. Rodi- 
telji Joakim i Ana isprosiše je u visokoj starosti 


7) Kol 1, 15-16. 
$) Iv 14, 6. 
%) Dj. Ap. 4, 12. 
10) Iz 7, 14. 


od Boga, ali kao prekrasan dar Božji pokloniše je 
opet Bogu, te se ona Njemu već kao mala djevoj- 
čica potpuno posvetila, Nitko nije znao, da je bila 
njezina duša već u samom začeću od istočnoga 
grijeha oslobođena, i da je od početka sva lijepa, 
neokaljana, presveta i milosti puna. Nitko nije mo- 
gao ni pomisliti, a ona najmanje, koje poslanstvo 
joj je Bog namijenio. Rasvijetljena po Duhu Sve- 
tom, da je nevino djevičanstvo Bogu milije nego 
stalež svetih bračnih dužnosti, u dubokoj je poniz- 
nosti i savršenoj ljubavi Bogu prikazala svoju 
nevinost te Mu taj svoj dar neopozivo do smrti 
zavjetovala! d 


Čudnovati su putevi Božje Providnosti! Od vje- 
kova nalazio se u središtu Božje zamisli Krist, 
Otkupitelj ljudskog roda. Od vjekova nalazila se u 
istoj Božjoj zamisli i žena, određena da dade Kristu 
ljudsko tijelo i sposobnost ,da se u tom tijelu Bogu 
prikaže kao žrtva pomirnica na Križu. Krist i pre- 
sveta Majka Njegova, Prebl. Djevica Marija neraz- 
druživo su spojeni u tajni Utjelovljenja Sina Božje- 
ga i Njegova otkupiteljskog djela. Međutim svetost 
tajne Utjelovljenja tražila je, da budu čast i dosto- 
janstvo Prebl. Djevice Marije u svakom pogledu 
pred svijetom zaštićeni. Pak eto, kako divno je Bog 
to pitanje riješio! 


Prema propisima Mojzijeva zakona morala se 
Prebl. Djevica Marija vjenčati. Ona je bila naime 
jedino dijete svojih roditelja, kći jedinica, koja je 
imala da baštini njihovo skromno imanje, obitelj- 
sku kućicu možda u Jeruzalemu i po svoj prilici 

koji komad zemljišta 1), Odnosni Marom a je 
bio Mojzije po Božjem nadahnuću u. ženidbenim 
stvarima za narod izabrani izdao, tražili su da se 
kćeri, koje su imale baštiniti imanje svojih rodi- 
telja ili i samo dio od njega, morale udati za čovje- 
ka, koji je pripadao istom rodu i istoj obitelji kao 
one same, jer je zakon išao za tim, da se dobra, koja 
su. već pripadala istom rodu dot. istoj lozi, ne smiju 
prenašati na članove kojeg drugog roda ili koje 
druge loze'*). Taj zakon vezao je i Prebl. Djevicu 
Mariju. Ona je u židovskom narodu pripadala ple- 
menu Judinu i rodu Davidovu. Radi toga su joj 
roditelji morali potražiti zaručnika iz istog roda. 
Nije bilo teško pronaći ga, jer je postojala samo 
jedna mogućnost. Samo jedan bio je naime između 
njihovih rođaka za tu svrhu slobodan, a to je bio 
još neoženjeni Josip), mlad muž najbolje dobi, u 
starosti između 30 do 40 godine, tiha, sveta, neoka- 
ljana života. On je bio sin Jakova, a majka mu je 
bila žena, s kojom se Jakov bio vjenčao po zapo- 
vijedi Mojzijevih ženidbenih zakona, jer je bila 
udovica bez djece po njegovu pokojnom bratu 
Heliju. Time posta Josipu u smislu istih zakona 
ocem i već pokojni Heli, dakako ne naravnim nego 
samo pred zakonom. Taj Heli imao je po svojem 


1) Cardinal A.-H.-M. Lčćpicier, 0. S. M.: Saint Jo- 
seph Epour de la. Tres Sainte Vierge. Trait€ 'Thćolo- 
gique. Paris, 1932. Str. 60-64. — Ferd, Prat, S. IL.: Jćsus 
Christ, sa vie, sa doctrine, son oevre. T. I. Ed. TII. 
Paris, 1923. Str. 44. 

12) 4 Mojz, 6-12. 

1%) Lepicier, 0. e., str. 68 

ocu djeda Levija, od kojega je proizlazio i Joakim 
i sama Prebl. Djevica Marija. Prema tome bili su 
preko Josipova zakonitog oca Helija Josip i Blaže- 
na Djevica Marija rođaci u drugom dot. trećem 
koljenu, obojica iz roda Davidova: Josip iz Davi- 
dove grane po Davidovu sinu Salomonu, BI. Djevica 
Marija iz Davidove grane po Davidovu sinu Natha- 
nu 1'). Divimo se Božjoj Providnosti! Gotovo 1500 
godina prije rođenja Isusova objavio je Mojzije 
pored ostalih i zakone, koji su uređivali ženidbene 
veze u narodu izabranom. Kao da su bili izdani u 
prvom redu radi toga, da u doba kad bi imao doći 
Spasitelj na svijet, dovedu dva najsvetija čovjeka, 
Djevicu Mariju 'i djevičanskog Josipa. do skloplje- 
nja ženidbene veze, koja je bila po nacrtu Božje 
Providnosti potrebna, da se tajna Utjelovljenja dru- 
ge božanske, osobe za otkupljenje ljudskog roda 
nesmetano ostvari i provede 25). U tom se dakle 
Božjem nacrtu nalazi od vjekova kod tajne Utjelov- 
ljenja pored Bl. Djevice Marije i sv. Josip. ne do- 
duše u istom smislu jer je Bl. Djevica Marija po 
čudu Duha Svetoga iz svojega presvetog djevičan- 
skog tijela pripravila izravno tijelo Sinu Božjemu, 
dok je sv Josip sasma izvan te tajne, ali nerazdru. 
živo spojen s njome, jer potreban, da ju skriva pred 
svijetom tadanje nevjere, da štiti neokaljanost i 
edostojanstvo Marijino, da bude čuvarom časti bo- 
žanskog Djeteta Isusa, da vrši Prava i dužnosti oca 


14) Cfr. rodoslovno stablo za Bi Djevicu Marij 
sv. Josipa kod Lćpicier, 0. c., str. 59. ' raki 


15) Le&picier 0. c., str. 63-64. 


prema Njemu, prava i dužnosti poglavara u Sve- 
toj Obitelji! . 

Kako je dakle u svijetu, što ga je Bog zamislio 
i stvorio, samo jedna Presveta Djevica Marija — 
Majka Božja, tako je i samo jedan sveti Josip, dje- 
vičanski suprug Bl. Djevice Marije, koga Isus nazi- 
va ocem, te su mu u Sv. Obitelji poštovanje i po- 


slušnost iskazivali sam Sin Božji i Kraljica neba 


i zemlje. 

Nemamo mnogo podataka u Sv. Pismu, koji bi 
nam svjedočili, kako se sv. Josip, ne znajući što 
ga čeka, pripremao za svoje sveto poslanstvo. Ali 
stalno vrijede i za njega riječi, što ih čitamo za 
nekadašnjega Josipa u Egiptu: «Gospodin bijaše 
s njime i upravljaše svim njegovim djelima » 1%). 
Kad Bog izabere nekog čovjeka za koje posebno 
zvanje te mu povjeri posebne zadatke, onda mu 
daje i sve milosti i darove, da. može dostojno ovr- 
šiti sve, što mu povjerava. Josip je bio od Boga iza- 
“bran, da bude Zaručnik najsvetije Djevice. « Ja 
muža ne poznam» rekla je Marija nadanđelu 
Gabrijelu, kad joj navjesti da će roditi sina"), jer 
ga htjede upozoriti na svoj zavjet. Sv. Josip ne bi 
bio dakle mogao sklopiti ženidbe s njome, kad se 
ne bi bio i sam sa sličnim zavjetom prema Bogu za 
uvijek obvezao, jer zaručnik i zaručnica treba da 
imaju kod sklapanja ženidbe jedan prema drugom“ 
jednaka prava i jednake dužnosti. Radi toga se za- 
ključuje ,da se i Josip već u najranijem djetinstvu 


29) 1 _Mojz, 39, 23. 
27) Lk 1, 84. 

Bogu posvetio i zavjetovao. U cilju, da ga što svetije 
pripremi za ženidbu s Prebl. Djevicom Marijom, 
dao je Bog sv. Josipu posebnu pomoć da se nijedna 
neurednost u njemu nikada nije mogla očitovati. 
Svaka pa i najmanja pojava neurednosti iz spolnog 
života bila je u njemu zaustavljena i vezana, što se 
uostalom samo -po sebi razumije, jer kako bi mogao 
Bog dopustiti, da zaručnik Prebl. Djevice Marije i 
čuvar njezina djevičanstva' i zaštitnik njezina bo- 
žanskog Materinstva ne bi bio u svakom pogledu 
dostojan svoje prečiste i. presvete Zaručnice ') ? 
Iz istih razloga slijedi također bezgriješnost sv. Jo- 
sipa; on je bio po milosti tako utvrđen, da nije 
nikada učinio ni najmanjeg grijeha. To je uostalom 
tražilo i samo zvanje čuvara najveće svetosti na 
zemlji i na nebu, čuvara samog Sina Božjega i nje- 
gove presvete Majke. A upravo to bijaše sv. Josip! 

Svijet nije znao ni za njegovu svetost. Veliki 
i slavni ljudi, njima na čelu sveti patrijarhe Abra- 
ham, Izak i Jakov, kraljevi David, Salomon i drugi, 
mnogi od njih velezaslužni za narod izabrani, bili 
su njegovi pređi; njihova krv kolala je i u njego- 
vim žilama, ali on sam bio je jedva poznat svojoj 
široj okolici. 

Znajući za svoje velike pređe i za preslavnu 
prošlost svoga roda nastojao je, da bude vrijedan 
njihov potomak. Ali svoje slave nije tražio u bogat- 
stvu niti u visokim zvanjima niti u uglednim jav- 
nim radovima. Ipak je postao najslavniji u svojem 
rodu, te je Bog izabrao upravo njega, da mu povjeri 


18) Lepicier 0. c., str. 158-157. 

dostojanstvo na zemlji, od kojih većih ne Možemo 
. zamisliti. 


Sv. Josip bio je rodom iz Betlehema, ali je sta- 
novao u malom zabitnom mjestancu Nazaretu dale- 
ko na sjeveru od Jeruzalema. Iz Sv. Pisma znade- 
mo, da je bio po svojem zanimanju tesar. Izakako 
je sklopio ženidbu s Prebl. Djevicom Marijom živje- 
li su zajedno u skromnoj vlastitoj kućici u Naza- 
retu. Nikada nije bilo niti će ikada. biti svetije 
ženidbe od one, u kojoj .se sv. Josip i Marija Bogu 
posvetili. U nijednoj se ženidbi nije svetije služilo 
niti će-se ikada u kojoj drugoj ženidbi svetije slu- 
žiti Bogu, nego u ženidbi koja je vezala djevičansku 
dušu sv. Josipa s djevičanskom dušom Prebl. Dje- 
vice Marije. Svaki je od njih sveto čuvao kod dru- 
goga nebesko zavjetno blago vječnog djevičanstva, 
a sv: Josip bio je presretan, kad je iz primjera svoje 
presvete Zaručnice neprekidno crpio. poticaje za 
napredovanje. u svakoj kreposti. Naporni tesarski 
rad nije bio njemu ništa drugo nego sveto vršenje 


volje Božje, odraz ljubavi prema Bogu, ljubavi koja. 


je bila spremna, da savršeno ustraje na svojem čed- 
nom mjestu do kraja, do smrti. Služiti Bogu znači 
vladati s Bogom, tako veli staro načelo života po 
vjeri. Nigdje se to ljepše ne vidi nego kod sv. Josi- 
pa. Bog je vladar svijeta; tko vrši ,volju Božju 
postaje tako reći jedno s Bogom te učestvuje kod 
njegova djelovanja dot. kod njegova vladanja u 
svijetu. Vršeći savršeno volju Božju postao je i 
SV. Josip tako reći jedno s Bogom te se s njim dogo- 
dilo slično onome, što je Faraon u Egiptu za tada- 
njega Josipa odredio. Njemu je naime Faraon govo= 

rio: «Ti ćeš upravljati mojim dvorom i tšoje 
naredbe vršit će poslušno čitavi narod; samo za 
kraljevsko prijestolje bit ću viši od tebe... Evo ja 
te postavljam nad čitavom zemljom Egipta. Ja osta- 
jem Faraon, ali bez tvoje volje ne smije nitko u 
zemlji Egipta rukom ili nogom išta poduzeti» 2). 
Sve to se dogodilo s Josipom u Egiptu, jer je Fa- 
raonu nesebično išao na ruku. Za Josipa u Naza- 
retu koji savršeno služi Bogu ne Faraonu, brinu se 
Bog, da bude postavljen na najviše mjesto u nje- 
govu kraljevstvu: «Postavi ga gospodarom nad. 
domom svojim i poglavicom nad svim imanjem 
svojim » 2). U svojem rodu bio je najsvetiji i Bogu 
najposlušniji, radi toga učini ga Bog najslavnijim ' 
od svih. 


Poslanstvo Sv. Josipa 


Još nijesu znali ni Marija ni Josip, koje nakane 
ima s-njima Božja Providnost, kađa su iza sklop- 
ljene ženidbe u duhu svojih zavjeta djevičanski 
započeli svoj svakidašnji život, baveći se sa svojim 
poslovima, Josip u tesarskoj rađidoni, Marija u ku- 
ćanstvu, sjedinjeni s Bogom, u molitvi. u svetim 
razgovorima i sveto vršeći dužnosti, što ih je Moj- 
zijev zakon za javne bogoslužne čine određivao. 
Više nego itko u njihovoj okolini poznavali su Sve- 


19) 1 Mojz 41, 40-44. 
20) Ps 104, 21. 

to Pismo, pa su bili svijesni, da žive u doba, kad bi 
imao doći Spasitelj svijeta. O kako su žudjeli za 
njim! Kako vruće se obraćali Bogu da ga pošalje: 
« Rosite nebesa s visine i oblaci neka daždu pravdu! 
Neka se otvori zemlja i nek iz nje nikne Spa- 
sitelj»1!"!) 

Tada se dogodilo ono, na što nas tri puta svaki 
dan « Anđeoski pozdrav» potsjeća: « Anđeo Gospo- 
dinji navijesti Mariji. I ona začela po Duhu Sve- 
iom ». : 

« Blago tebi, što si vjerovala, da će se izvršiti, 
što ti je kazao Gospodin», rekla joj je nekoliko 
dana kasnije rođica Elizabeta ?). Marija je vjero- 


vala i u toj vjeri ponizno odgovorila anđelu Gabri- ' 


jelu: « Evo službenice Gospodnje, neka mi bude po 
riječi Tvojoj » *). I tada: je ona, presveta, neokalja- 
na Djevica po čudu Duha Svetoga postala Majkom 
Božjom. «Riječ je tijelom postala — I prebivala 
među nama»... 

Sv. Josipu ostalo je sve to nepoznato, jer je Ma- 
rija u svojoj poniznosti ostavila Bogu, na koji će 
način Josip. za tajnu njezina božanskog Materin- 
stva doznati. Njemu je ostalo nepoznato i ono, što 
se nekoliko dana kasnije dogodilo u kući Elizabeti- 
noj, kad je Elizabeta po Duhu Svetom rasvijetljena 
u Mariji pozdravila Majku Gospodina Boga te je 
Marija iza toga zapijevala onu prekrasnu pjesmu 

. Zahvalnicu: « Veliča duša moja Gospodina — Što 


21) Iz 45, 8. 
22) Lk 1, 45. 
28) Lk 1, 39-55. 

pogleda na poniznost službenice svoje — Jer mi 
učini velike stvari onaj, koji je silan i sveto je ime 
njegovo » *'). 


Međutim kad se iza iri mjeseca BI. Djevica Ma- 
rija k Josipu u Nazaret povratila, počeli se u njoj 
očitovati znakovi Božjega Materinstva, na koje je 
bila pred nadanđelom Gabrijelom ponizno pristala. 
Sv. Josip nikako si nije mogao obrazložiti to stanje 
presvete Zaručnice svoje. U velikoj obzirnosti i pro- 
žet čestitom stidljivosti nije se usudio, da ju ispita, 
kako je došlo do toga; ali i Marija sama u svojoj 
poniznosti nije smatrala shodnim, da Josipu objasni 
veliko čudo, s kojim ju je Bog odlikovao i uzdigao 
nad sve anđele i svece na nebu. Ostavila je Božjoj 
Providnosti, neka ona sama to pitanje što ljepše 
uredi. Tako je za Josipa nastao čas teške kušnje; 
posvuda ga pratila misao, što se moglo dogoditi s 
Marijom: nemir mu puni srce po danu i po noči 
i njegova sveta duša nalazila se u neopisivim mu- 
kama. Ali i za BI. Djevicu Mariju bio je to čas 
velike patnje, jer je vidjela, koliko sv. Josip trpi. 
Vruće se molila Bogu, e bi mu dokrajčio muke nje- 
gove duše. Sv. Josip nije sumnjao ni za trenutak 
u svetost svoje Zaručnice; predobro ju je poznavao; 
ni za trenutak nije sumnjao u neokaljanost rijezina 
djevičanskog zavjeta, ali ipak neprestano.ga pratilo 
mučno pitanje, kako se moglo sve to dogoditi? Sve- 
ti Matej primjećuje: «Budući da je Josip, muž 
njezin, bio pravedan i nije htio da je javno sramoti, 


24) Lk 1, 39-55. 

namisli je tajno pustiti » 5), Po Mojzijevom zakonu 
bi je bio morao prijaviti sudu 2%). Ali Josip, koji je bio 
pravedan, toga nije mogao učiniti, jer su bili za nj 
svetost i neokaliano djevičanstvo njegove Zaručnice 
izvan svake sumnje, radi toga je i pravednost pre- 
ma njoj zahtijevala, da je sudu ne prijavi i tim 
javno osramoti. Ali u drugu ruku je ista pravednost 
prema njemu iražila, da ju ne drži ni u zajednici 


sa sobom, jer bi inače javnost mislila, da je kod“ 


njezina materinstva on sudjelovao. O da, kako gor- 
ka je bila kušnja, kroz koju je morao proći djevi- 
čanski sv. Josip; kao gorka duševna stiska prije 
nego se odlučio napustiti onu, koju je iz svega svo- 
ga djevičanskog srca štovao i ljubio, te ostaviti 
Bogu da se pobrine za sudbinu njezinu i njegovu! 
Ali «blizu je Gospodin onima, koji su žalosna srca 
i potištenima pomaže. Često snalaze pravednike 
nevolje, ali Gospodin ih iz njih oslobađa »"7). Kad 
su bile patnje na višku i dok je Josip tako mislio, 
gle, anđeo Gospodnji javi mu se u snu govoreći: 
Josipe, sine Davidov, ne udalji se od Marije, žene 
svoje, jer ono što se u njoj začelo, od Duha je sve- 
toga; pa će roditi Sina i nadjeni mu ime Isus, jer 
će izbaviti narod svoj od grijeha njihovih » 8). 

U tren oka postalo je Josipu sve jasno; u tren 


oka objavila se pred poniznom njegovom dušom. 


25) Mt 1, 19. 
2% 5 Mojz 22, 23-24: Cfr. Lčpicier st 109 55. 
a Ps 33, 19-20. m nn 

) Mt 1, 20-21. Cfr. Matija Kulunčić: Život i nauka 


Isusa Krista u razmatranjima. IV. svezak. Split, 1927." 


Str. 29. 

sva svetost i sva nebeska veličina njegove Zaručni- 
ce, u kojoj sada zadivljen štuje Zaručnicu Duha 
Svetoga, Majku Mesijevu, Majku Božju. U tren oka 
otkrilo se pred njim i preuzvišeno poslanstvo, koje 
mu Bog povjerava to jest poslanstvo da kao zako- 


niti djevičanski muž presvete Djevice pred javno- 


šću štiti njezinu čast i čast Božjega Djeteta koje 
je imalo doći na svijet, te da ujedno pred tadanjom 
vjerskom  mlakošću sakriva dostojanstvo božjeg 
Materinstva svoje. Zaručnice i božansko porijeklo > 
njezina Djeteta; presveto poslanstvo također, da on, 
prosti tesar u Nazaretu bude ocem, hraniteljem i 
poglavarom Obitelji, koja će odgojiti Žrtvu za ot- 
kupljenje i spasenje ljudskog roda! S bogatštvom 
posebnih: milosti obasuo je tada Bog s tim razjaš- 
njenjem dušu sv. Josipa, koji se pun žive vjere 
odmah odazvao pozivu anđelovu i pristupio k Pre- 
svetoj Djevici, da ju obavijesti o svemu, što mu je 
bilo objavljeno, te se s njome ponizno pokloni sa- 
kritom Bogu, koji je poćivao pod njezinim djevičan- 
skim srcem. Da, tada je mogao i Josip pjevati: 
« Veliča moja duša Gospodina — Što pogleda na po- 
niznost sluge svojega, jer gle odsad će me blaženim 
zvati svi naraštaji. Jer mi učini velike stvari onaj, 
koji je silan i sveto, je ime njegovo » 29). 

Kako se Bogu zahvalila i Prebl. Djevica. Mariji, 
što je Josipu svetu tajnu njezina Materinstva ot- 
krio, te je tom prilikom i sama kazala Josipu, sve 
što joj je učinio Bog i što se dogodilo u kući tetke 
Elizabete. 


2%) Lk 1,46 ss. . 


Sve je bilo sada razjašnjeno. Josip je svoje po- 
slanstvo upoznao. Zavirimo u to poslanstvo male 
dublje i mi. 

Sv. Pismo gleda u Prebl. Djevici Mariji pravu 
zakonitu suprugu Josipovu. Anđeo koji je Josipa 
obavijestio o tajni Utjelovljenja, izričito nazivlje 
Mariju ženu njegovu: «Josipe sine Davidov,» go- 
vorio mu je anđeo, «ne boj se uzeti k sebi Marije 
žene svoje». Josip je muž njezin pravedan). 
U svojem evanđelju pripovijeda sv. Luka da je oti- 
šao Josip iz Nazareta u Betlehem, «da se popiše s 
Marijom zaručenom dot. udatom sebi ženom » 22). 

Iz te jedinstvene odlike, s kojom se nijedna 
druga ispod dostojanstva Majke Božje :ne može 
isporediti, slijedi još druga opet jedinstvena odika, 
da se sv. Josip nazivlje premilim imenom: Otac 
Isusa Krista. Tako ga nazivlje Sv. Pismo, tako 
sama Prebl. Djevica Marija. Kad su Josip i Marija 
nakon  trodnevnoga traženja  dvanaestgodišnjega 
Isusa našli u hramu, rekla mu je njegova presveta 
Majka: «Sine, šta učini nama tako? Evo, otac 
tvoj i ja žalosni smo te tražili» 25). Sv. Pismo na- 
Zivlje također Josipa i Mariju redom roditelje 
Isusove n. pr. «Kad donešose roditelji dijete Isusa 
u hram»*), i opet: «I njegovi su roditelji išli 
svake godine u Jeruzalem o blagdanu pashe»:"), 

te ponovno: «Dječak Isus osta u Jeruzalemu i ne 
znadoše njegovi roditelji»#%. Roditelji su uvijek 
samo otac i majka. U Josipu gledali su dakle oca 
Isusova ne samo oni, koji su bili neprijateljski 
raspoloženi protiv Isusa ili nijesu znali za tajnu 
Uijelovljenja kao n. pr. njegovi domoroci u Naza- 
retu, kad su govorili: « Nije li ovo sin tesarov? » 37) 
ili kad su Židovi prezirno izjavljivali: « Nije li ovo 
Isus, sin Josipov, kojemu mi znamo oca i mater» %), 
nego u Josipu su gledali oca Isusova i bogona- 
dahnuti pisci evanđelja te sama Prebl. Djevica 
Marija. Sve to su mogli samo na temelju zakonite 
javno sklopljene ženidbe između Josipa i Marije. 
Vjera nas uči, da je ta sveta djevičanska ženidba 
imala jedinu svrhu, da postavi Bl. Djevicu Mariju 
u položaj, e bi nesmetano u punoj časti pred svije- 
tom preuzela Božje Materinstvo te u zajednici s 
Josipom Isusa uvela u život Nazareta i kasnije 
javnosti. Ta sveta djevičanska ženidba bila je za 
poslanstvo BI. Djevice Marije potrebna; potreban 
i Josip, jer bez njega ne bi bila došla Bl. Djevica 
Marija do one spreme, do onog položaja, u kojem 
ju je Duh Sveti čudom svoje ljubavi učinio Majkom 
Božjom. U tome vidimo suradništvo sv. Josipa kod 
svete tajne Utjelovljenja Sina Božjega. Nije to su- 
radništvo neposredno i fizičko i bitno kao kod BI. 
Djevice Marije, nego posredno, moralno i vanjsko 
ali ipak istinito i nužno. Stoga je sv. Josip prema 
riječima sv. Bernarda u proveđenju tajne Utjelov- 


%%) Lk 2,48. 
97) Mt 18, 55. 

ljenja najvjerniji suradnik s Bogom #9)! Njemu je 
povjerena preuzvišena služba, da čuva život Isusov, 
da Isusa brani i hrani i odgaja, drugim riječima, 
da mu bude pravim ocem. Sv. Josip je Isusu ne- 
primjerno više nego samo hranitelj, ili poočim, ili 
tobožnji otac; on je njemu pravim ocem ali djevi- 
čanskim. Sve što može otac svome djetetu dati sve 
to je Josip pružao Isusu: svu očinsku ljubav, svu 
požrtvovnost, svoj trud, svoje vrijeme, svoj rad 
i njegove plodove. spremnost, da žrtvuje za njegovu 
obranu život svoj, sve to je davao Isusu ne samo 
mjesec ili godinu dana; nego kroz punih trideset 
godina, do .smrti svoje. Uz -to stoji još činjenica, 
da Marija prema Božjem nacrtu ne bi bila mogla 
postati Majkom Božjom, kad ne bi bilo Josipa, s 
kojim je prije toga sklopila djevičansku ženidbu. 
To vanjsko ali bezuvjetno potrebno suradništvo kod 
tajne Utjelovljenja bilo je za Josipa još posebnim 
razlogom, da ga sv. Pismo, da ga sama Frebl. Dje- 
vica Marija, nazivlje ocem Isusovim. 

Kako su divni pogledi na svetu ženidbu između 
Josipa i Marije. Djevičanstvo Marijino tražilo je, 
da bude i njezin zaručnik Bogu zavjetovana djevi- 
čanska duša. Djevičanski Josip štiti djevičanstvo 
Marijino, da može biti Marija kao Bogorodica 
uvijek u punoj časti pred svijetom, te sve to omo- 
gućuje, da je « Riječ tijelom postala i među nama 
prebivala». Jedinstvena ženidba u ljudskom rodu, 


i *) Giacomo Sinibaldi, Vescovo  titolare di Tibe- 
me La grandezza di San Giuseppe. Roma, 1927. 

ženidba Josipa i Marije, gdje djevičanstvo dobiva 
nebesku“ jedinstvenu odliku time, što se iz njega 
rodi sam Sin Božji")! 

Sv. Josip zakoniti djevičanski zaručnik Prebl. 
Djevice Marije! Sv. Josip zakoniti djevičanski otac 
Spasitelju svijeta Isusu Kristu! Sv. Josip poglavar 
Sv. Obitelji. — Evo tri odlike sv. Josipa koje ga 
uzvisuju nad sva stvorenja, što su izašla iz Božjih 
ruku. Samo Isus je nad njim i presveta Bogo- 
rodica Marija. Reče doduše Isus prema evanđelju 
sv. Mateja: « Nije ustao između rođenih od žena 
veći od Ivana Krstitelja »“*'), ali to se odnosi samo 
na proroke, jer sv. Luka iste riječi Isusove ovako? 
popunjuje: «Između rođenih od žene nema većeg 
proroka od Ivana Krstitelja » 42). Jasno je, da se 
isporedba ne odnosi na sv. Josipa. Sv. Ivan je 
Kristu samo pripremao puteve, narod pozivao na 
pokoru te ljude upozoravao, da je Spasitelj svijeta 
već blizu, dok je bio sv. Josip Spasitelju zakonitim 
ocem, te je Spasitelj sam Josipa nazivao ocem, 
štovao i ljubio kao oca, te mu bio do svoje tride- 
sete godine poslušan kao ocu. Neopisivo je viša 
uloga i služba, koju je Bog Josipu povjerio, od 
uloge i službe, koju je vršio sv. Ivan Krstitelj, 
premda je ta bila najviša među svim onima, što 
su ih starozavjetni proroci pogledom na Isusa ođ 
Boga preuzimali! Služba i uloga sv. Ivana bila bi 


* 49) Isto ondje, str. 118-127. 
4).Mt 11, 11. 
+2) Lk 7, 28. 

mogla i izostati, kako je to sam Isus, ustanovio %), 
ali bez Josipa prema zamisli Božje Providnosti 
Vtjelovljenja druge božansko osobe ne bismo ni 
imali“. 

Visoko je bilo poslanstvo apostola, ali uloga i 
služba sv. Josipa bila je besprimjerno viša. Oni su 
širili kraljevstvo Božje na zemlji, koje je Isus usta- 
novio: oni su naviještali objavljenu nauku i sred- 
stva milosti, ali sve to su primili od Isusa; oni se 
do kraja žrivovali za spas duša, ali otkupljenje 
duša pribavio je Isus. Međutim je sv. Josip nepo- 
sredno surađivao, da je prema planu Božjih za- 
misli sam Spasitelj mogao doći na svijet, i sav 
“njegov rad bio je posvećen svrsi, da se sam Spa- 


sitelj očuva u životu. i odgoji za djelo otkupljenja. , 


Uloga i služba sv. Josipa nadilazi i svaku ulogu 
i službu, koju pogledom na Isusa vrše anđeli. 
Nadanđeo Gabrijel došao je kao izaslanik Sve- 
višnjega k Mariji, da-joj navijesti koje nakane ima 
Svevišnji s njome i da čuje i primi njezin odgovor; 
drugi su anđeli pjevali Svevišnjemu slavu kad se 
Isus rodio; drugi su opet objavljivali Josipu. što 
ima činiti, drugi su opet pristupili k Isusu iza 
njegova posta u pustinji, da mu dvore itd., ali 
uvijek nastupaju samo za kratke trenutke i da 
nešto ovrše i uvijek kao podvornici Isusovi. — Ali 
sv. Josip prema Isusu nije. podvornik;: on nastupa 


*% On je kazao: «Ali: ja imam svjedočanstvo veće 
od inaiai ier djela koja mi dade Otac, da ih izvršim, 
ia djela. koja ja činim svjedoče za mene, da me. je 
Utac poslao »..1v 5, 36. > 

#4; Sinibaldi o. €, str. 49, 


kao poglavar i otac njegov dakle u ulozi, koja i 
te kako nadmašuje ulogu anđela prema Isusu, i 
ta je Josipova služba trajna, obuhvaća sav Josipov 
život te je ona upravo bit njegova života. 


Samo Presveta Bogorodica po svojem poslanstvu, 
po svojoj vezi s Bogom i po svojoj svetosti je nad 
Josipom, ali inače sav anđeoski svijet, sav svijet 
blaženih duhova i svetih duša na zemlji i na nebu 
je pod njim. Kako Bog ponizne visoko uzvisuje! 
Tko je poznao život i poslanstvo sv. Josipa na 
zemlji? Samo Isus i Marija. Svi ostali gledali su u 
njemu prosta tesara. On šuti o tajnama, koje su 
njemu povjerene; s nikim ne govori o Spasitelju; 
nikoga ne pozivlje, da se Spasitelju pokloni, premda 
nije uz Mariju nitko toliko želio kao upravo on, đa 
ga.ljuđdi upoznaju. Drugi sveci navještali su Isusa 
posvuda i širili posvuda slavu njegovu; Josip je na- 
protiv šutio, jer je Bog njemu povjerio zadaću, da 
pred svijetom Spasitelja sakriva sve dotle, dok ne 
dođe vrijeme, da .se svijetu objavi, .ali ne po Josipu 
nego sam po svojim čudesima. Život Josipov pro- 
šao je pred svijetom u najvećoj povučenosti, u naj- 
većoj poniznosti. 


Međutim pred Bogom zauzimao je taj isti život 
uz Prebl. Djevicu Mariju najviše visine! i 

Ali kad Bog vodi čovjeka na visine, ne vodi 
ga po širokoj cesti udobnosti nego po uskim pute- 
vima i strmim stazama samoprijegora, truda i 
patnja. Sve se to obistinjuje i kod sv. Josipa. 


Pratimo ga malo na tini stazama, đa upoznamo 
njegove divne kreposti te ga u njima nasltjeđdujemo. 


Sv. Josip naš uzor 


. Josip muž je nepokolebljive vjere i neogra- 
ničena E Badbdaniik u Boga..Ta vjera i to pouzdanje 
prate ga već od najranijega djetinjstva. Uvijek ga 
vidimo na tom putu, nikada ne odstupa s njega ni 
za vlas, po iom putu diže se u visine, u najveće 
visine svetosti, dok ne, završuje svoj život i umire 
na rukama Isusa i Marije. U duhu svoje žive vjere 
u Boga i od Boga još posebice rasvijetljen upoznao 
je, da je stalež neokaljanog djevičanstva, gdje 
čovjek ljubav svoga: srca i s tom ljubavlju i sav 
život svoj nedijeljivo poklanja samo Bogu, Bogu 
najmiliji stalež, i netom je to upoznao već se od- 
lučio, da se Bogu svćčano do smrti svoje u svetoj 
čistoći i djevičanstvu zavjetuje. Vjera u Boga i 
ljubay prema njemu potakla ga je na to; duboko 
je bio uvjeren, da ljepše i bolje svoga života .ne 
može iskoristiti. 

. Počela ga pratiti silna sveta odvažnost. Kad se 
prema odnosnim Mojzijevim zakonima radilo o 
tome, da se. vjenča s Prebl. Djevicom Marijom, hva- 
lio je Boga, doznavši od nje da je i ona svoje djevi- 
čanstvo Bogu zavjetovala. Pjevao bi od svete radosti, 
Mo je Bog njegovo pouzdanje tako nagradio, te je 
mogao upravo čudesno udovoljiti i zakonu i za- 
vjetu: živjeti u ženidbenoj zajednici s. Prečistom 
Djevicon' Marijom i živjeti. djevičanski. : 


Ali počele se dizati teške: kušnje protiv njegova 
pouzdanja i protiv njegove vjere. 


Tr. ud *mo kako se sve (lo. dubina -uzbudila nje- 
#oVa duša. te kako je bila bačena. u talase najgorčih 

muka, kad se u njegovoj Presvetoj Zaručnici poja- 
vili znakovi: materinstva, a on si svega toga nije 
znao objasniti. Srce mu se trgalo od boli kao 
Abrahamu, kad je Bogu imao žrtvovati sina i od 
njega se za uvijek odijeliti. Ali kao Abrahamu 
ukaza se i Josipu baš u posljednjem času anđeo, 
koji mu u ime Svevišnjega objavi, što treba da 
radi i koja mu je nagrada za njegovo pouzdanje. 
u Boga. « Kad si to učinio », govorio je tada u ime 
Gospodnje anđeo Abrahamu, «i nijesi požalio sina 
svojega jedinoga mene radi to ću te blagosloviti 
i. potomstvo tvoje umnožiti kao zvijezde na nebu, 
i blagoslovit će se u potomstvu tvojem svi narodi 
na zemlji zato, što si poslušao glas moj » #5). Slično 
obećanje primio je i Josip. Najprije mu Bog po- 
vrati ono što mu je bilo najmilije, Bl. Djevicu 
Mariju i razjasni mu što se s njome dogodilo: 
« Jer ono što se u njoj začelo, od Duha je Svetoga; 
pa će roditi Sina i nadjeni mu ime Isus, jer će on 
izbaviti narod svoj od grijeha njihovih » 19). Svetom 
Josipu bilo je time povjereno očinstvo nad Spasi- 
teljem svijeta; s očinstvom i očinsko pravo, da mu 
prigodom obreda obrezanja dade ime Isus; s očin- 
stvom i poglavarstvo nad Sv. Obitelji i dostojanstvo 
očinskog zaštitništva nad svim. narodom Božjim, 
koji ima svoj duhovni početak u Sv. Obitelji. Eto 
kako lijepo se mogu primijeniti i Josipu one riječi, 
izgovorene pred: Abrahamom povodom njegove te- 
škć kušnje: «I blagoslovit ću te i potomstvo tvoje 


45) 14 Mojz 22, 1-18. 
9%) Mt 1, 18-21. 


umnožiti kao zvijezde na nebu i blagoslovit će se 
u potomstvu tvojem svi narodi na zemlji za to, 
što si poslušao glas moj». Ali je nagrada Josipova 
neizmjerno veća nego Abrahamova, jer je Abraham 
primio tek obećanje za potomstvo, dok je Josip to 
potomstvo preuzeo već kao svoje, i bio mu nepo- 
srednim zakonitim ocem u životu. To potomstvo, 
Abrahamu za njegovu vjernost obećano, a Josipu 
za njegovu vjernost kao ocu od Boga izručeno jest 
Spasitelj svijeta, utjelovljeni Sin Božji, Gospodin 
Isus Krist. 


Skoro su nadošli novi dogodjaji koji su od 
Josipa tražili, da pokaže svu vjernost u službi, koju 
mu je Bog po anđelu objavio. Par mjeseci « kasnije 
iziđe zapovijed od cara Augusta, da se popiše sav 
svijet. I polazili su svi da se popišu svaki u svoj 
grad»*"7). To je morao učiniti i Josip te otići iz 
Nazareta u Betlehem, grad Davidov, jer bijaše iz 
kuće i porodice Davidove. Presveta njegova Zaru- 
čnica išla je s njim bilo s razloga, što je bila 
baštinica imanja po svojim roditeljima, bilo radi 
toga da bi bio Josip kod nje u času kad bi došlo 
Božje Dijete na svijet, bilo i radi posebnog nadah- 
nuća, da bi bila za vrijeme porođenja u Betlehemu, 
jer je po Duhu Svetom za Mesiju Betlehem bio 
označen kao mjesto njegova rođenja 5). 


47) Lk 2, 1-15. 
%) Mich 5, 7 ss. 

Kako vjerno se odazvao Josip Bogu u onim 
danima pozivu, da se brine za svoju Presvetu Za- 
ručnicu! Nikada nije bilo supruga na svijetu niti 
će ga ikada opet biti, koji bi se s tolikom ljubavi i 
s nježnošću i s tolikim trudom podvrgnuo brizi, da 
bi bilo supruzi za čes porođenja sve što ugodnije 
pripravljeno, kako se za sve to tada Josip brinuo. 
S kolikim uspjehom svi znamo. Zar nijesu to bile 
velike muke za Josipa? Nigdje u Betlehemu nije 
našao kutića, mirna nesmetana, koji bi cilju odgo- 
varao. Izvan mjesta morao je potražiti špilju, koja 
je služila životinjama za noćište i staju, i u toj staji 
došao je Spasitelj ljudskog roda na svijet. siro- 
mašan, ponizan, da nitko u svijetu za io nije znao. 
Sami su bili Josip i Marija, koji se božanskom 
malom Djetešcu u jaslicama u živoj vjeri prvi 
poklonili. Ali je ipak Bog sv. Josipa za njegov trud 
obilo nagradio! Čuo je anđeoske zborove, koji su u 
visinama Boga slaveći naviješćivali rođenje Spasi- 
telja svijeta, i od srca se radovao pastirima, koji 
su na poziv anđela došli, da se poklone božanskom 
Djetešcu u jaslama. Upoznao je također program 
onoga, kome je bio od Boga postavljen za oca 
prema tom programu spas je svijeta bitno špojer 
sa samozatajom, sa žrtvom, i živdt Spasiteljev bii 
će život samozataje i žrtve. Tome programu se ij 
sve duše priključio i Josip radujući se, što je bil: 


. orka samozataja i žrtva koje su popraćivale nje 
.govo traženje mjesta za porod Marijin, u najljepšem 


skladu s programom novorođenog božanskog Dje 
tešca. 


wm 


Spoznaja programa za spas svijeta pojavila se 


x 

pred Josipom ponovno osam dana kasnije, kad se 
novorođeni Spasitelj po zakonu za griješnike pod- 
vrgnuo obredu obrezanja te je od Josipa i Marije 
primio ime 1sus. Opet se proširila na dan očišćenja 
Prebl. Djevice Marije u hramu u Jeruzalemu, kad 
je pravedni starac Simeon pred Josipom i Marijom 
o Isusu proricao: « Gle, ovaj je postavljen na pro- 
past i na uskrsnuće mnogima u Izraelu i za znak 
kome će se protiviti» te je Presvetoj Majci njegovoj 
očito kazao: «I tebi će samoj mač probosti dušu » *). 
Kako je moralo sve to djelovati na Josipa! Da će 
Spasitelj svijeta, to milo i ljubazno Djetešce, taj 
živi odraz same Dobrote i Ljubavi Božje, biti po- 


vodom za propast mnogima u. samom .izabranom 


narodu, da će ga progoniti j protiviti mu se, da će 
radi njega mač probosti dušu samoj njegovoj Pre- 
svetoj Majci? Vjerovao je, da će se sve to ispuniti 
do kraja i duboka tuga napunila mu je dušu radi 
ioga, ali nije se smutio nego poklonio se Božjoj 
Providnosti, koja će ipak, kako je to doznao od 
Simeona, sve tako udesiti da će Spasitelj biti mno- 
gim u Izraelu i na uskrsnuće .U vezi sa svim onim, 
što su proroci kazali o Spasitelju, znao je da će 
Mesija svijet otkupiti samo odricanjem, patnjama, 
mukama i smrću svojom. Redom su mu muka i 
bol parali srce, jer je znao, da othranjuje i odgaja 
Djetešce Isusa zato, da bi .bio jednom kao janje 
žrtvovan za grijehe svijeta. Nikada nije ta svijest 
Josipa ostavljala. I tako ga je sa svojom Presvetom 


*%) Lk 2, 34-35. = 


. 

Zaručnicom, S kojom se često o tome pobožno raz- 
govarao, kroz sve godine njegova života pratila 
duboka bol, ali bol radosno s Isusovom žrtvom 
Bogu prikazana, jer je znao da služi sve to « Slavi 
Bogu na visinama i miru ljudima na zemlji» 59), 


Međutim ne smijemo misliti, da su bili Josipovi 
dani ispunjeni samo s takovim razmatranjima: 
Siromaštvo je tvrdo zahtijevalo od Josipa, da misli 
i.na svakidanji kruh. On je bio zdrav, u naponu 
svojih muževnih snaga, sposoban zanatlija. Dobar, 
sposoban, ljubazan zanatlija nije nikada i nigdje 
u neprilici za svoj kruh, ali dakako treba da se 
prihvati posla. Netom su stranci, koji su radi po- 
pisa došli u Betlehem, to mjesto ostavili, potražio 
si je Josip s Marijom kod znanaca u Betlehemu 
kuću i odmah započeo sa svojim tesarskim zana- 
tom. Iza obreda Marijina očišćenja u Jeruzalemu 
otišli su u Nazaret 5'), ali se vjerojatno skoro opet 
povratili, jer je bila Josipova nakana, da se u 
Betlehemu za stalno naseli. Time je Sv. Obitelj 
započela. način života, koji se prema vani gotovo 
u ničem nije razlikovao od života drugih obitelji 


Prolazili su dani i mjeseci i već su ljudi zabo- 
ravili, što se povodom Isusova rođenja dogodilo u 
betlehemskoj staji. Tako je često u životu. Ali 
nijesu zaboravili Marija i Josip. jer « Marija je ču- 


%) Lk 2,14. mara 
5) M. Meschler S. J.: Der gčttliche Heiland. Ein 
Lebensbild. Freiburg i. M., 1906. Str. 62 70. - LK 2, 39. 

vala svečove događaje i razmišljala o njima u svom 
srcu » #) — i isto se može kazati i o Josipu. 

Prošlo je možda već godinu dana ili još više 
kad nasta velika uzbuna u mjestu. Nenadano do- 
đoše mudraci iz daljnjega Istoka, potražiše kuću 
Josipovu gdje «nađoše dijete s Marijom, materom 
njegovom, padoše ničice i pokloniše mu se pa 
otvoriše blago svoje i izniješe mu darove zlato, 
tamjan i smirnu » 53). 

Opet je Bog upozorio — i to uvijek javno — na- 
rod izabrani na Spasitelja: najprije po anđelima i 
pastirima, zatim po Simeonu i Ani u hramu, sada po 
mudracima, koji su kao stranci i ljudi od položaja 
došli u Jeruzalem i u Betlehem, da zasvjedoče u 
Isusu obećanog Mesiju. Kakav će biti sada odziv? 
Poznat nam je taj odziv! Već se Isus pokazao zna- 
kom, kome će se protiviti. Herod u Jeruzalemu 
odluči, da mora biti bezuvjetno smaknut... 


Josip primi noću zapovijed od Boga, da mora 
smjesta u Egipat, «jer će Herod tražiti Dijete, da 
ga pogubi». «I on» tako veli Sv. Pismo, « ustade 
noću, uze Dijete i mater njegovu i otide u Egi- 
pat»). Te kratke riječi govore više nego čitave 
knjige i otkrivaju nam svu svetu veličinu Josipova 
značaja. Ni na kraj pameti mu nije došao prigovor: 
«Pa zašto ne bi radije Dijete, koje je sam svemo- 
gući Bog, Herodove nakane pomelo i njega pogu- 
bilo! » Ne, on smjesta posluša anđela, koji se u ime 

Božje obratio na nj kao poglavara Sv. Obitelji, i 
učini kako mu je rekao. Odmah uredi svoje prilike 
u Betlehemu još iste noći, ode u nepoznatu zemlju, 
odvažno spreman, da i svoj život dade za obranu 
Božanskog Djeteta i svoje Presvete Zaručnice, pun 
žive vjere i pouzdanja u Boga, da vršeći njegovu 
volju ne će biti nigdje od njega ostavljen. Divan 
nam daje primjer, kako treba da se vladamo i mi 
u teškim, često očajnim prilikama, osobito kad ih 
nijesmo skrivili mi sami; divan primjer svim 
onima, koji gorko pate uslijed današnjih prilika, jer 
su protjerani iz svoga zavičaja, jer su progonjeni, 
jer se nalaze u tuđoj zemlji ili pod tuđom vlašću; 
jer izgubiše svoj imetak; jer nemaju čime bi hranili 
i odijevali obitelj. Sv. Josip ne mrmlja, ne prigo- 


“vara, ne očajava, nego ide uzdajući se u Boga, bez 


oklijevanja, junački na posao i sve nadvladava: 
osujeti nakane Herodove, svlada poteškoće duga i 
neugodna putovanja kroz pustinju u Egipat i 
sretno se nastane u tuđini, da se ondje pomoću 
svog zanata odvažno i sa svom ljubavlju brine za 
potrebe Sv. Obitelji. Uz to hvali Božjoj Providnosti, 
što je dovela Božansko Dijete među neznabošce, da 
bi bili i oni dionici njegova spasiteljskog blagoslova. 
Evo, to je Josip, koga treba slijediti! 


Znao je sv, Josip, da ne će ostati trajno u 
Egiptu, ali nije znao, kako dugo će ondje boraviti. 
Ali se odmah uputio u zemlju Izraelsku 5%), kad je 
po anđelu doznao, da je Herod preminuo; i premda 


—_ 
5) Mt 2, 19. 

je bila njegova nakana da se nastane u Betlehe- 
mu 5%), otišao je u Nazaret, jer mu je bilo to po 
anđelu kao volja Božja saopćeno. Pun vjere u Božju 
Providnost imao je sv. Josip samo jednu želju, .da 
vrši volju Božju. Isus, Marija, Josip bili su savr- 
šeno jedno u tome. Njihov život bio je potpuni 
odraz života Presvetog Trojstva na nebu. 

Isus je rastao i bio kao Mariji tako i sv. Josipu 
središtem njegove ljubavi; on mu je bio najvećom 
nagradom za sve skrbi, trude i napore u svaki- 
dašnjem životu. Što je bio Isus ne samo Mariji nego 
i Josipu pokaza se, kad je kao dvanaestgodišnji 
dječak ostao u Jeruzalemu, a da to Marija i Josip 
nijesu opazili. To je bila pregorka kušnja za obo- 
jicu. Biti bez Isusa, bilo je za njih najveća žalost! 
« Sine, šta. učini nama tako? » rekla mu je Bl. Dje- 
vica Marija, kad su ga nakon tri dana našli u hra- 
mu, « Evo, otac tvoj i ja žalosni smo te tražili! » 57) 
Jasno nam te riječi očituju, što je bio Isus Josipu 
i Mariji! Bez njega nije im bilo života! O kad bi se 
svaka obitelj prema tome ravnala! Kad bi svaki 
član u svakoj kršćanskoj obitelji smatrao najvećom 
nesrećom, odijeliti se od Isusa! Svaka obitelj bi mo- 
gla tako postati malim rajem na zemlji. 

«I bio im je poslušan » veli Sv. Pismo o Isusu 58), 
Bog, Stvoritelj svijeta, bio je poslušan Mariji i Josi- 
PU; Josipu kao ocu i poglavaru Sv. Obitelji. Kako 
teško je shvatiti vlast, koja je bila Josipu podijelje- 


5%) Cfr. Meschler o. &., Str. 78. 
%) Lk 2, 48. . 
%) Lk 2, 50. 

na; kako teško je shvatiti način, da je mogao sveti 
Josip tu vlast svakiputa onako upotrijebiti, kako 
je to odgovaralo poniznosti i dostojanstvu Sina 
Božjega, kome. je kao zakoniti otac u Sv. Obitelji za- 
povijedao. To je bilo u sebi gotovo najteže! Mogao 
je sv. Josip vršiti tu očinsku svoju vlast samo radi 
toga, jer je bio sama poniznost, te mu je bilo takvo 
zapovijedanje kao poglavaru Obitelji od Boga nare- 
đeno, te nije mogao da se toj volji Božjoj ukloni; 
uz to tražio je rasvijetljenje od Oca nebeskoga, da 
može svaki puta u zapovijedanju ono pogoditi, što 
je volja Njegova). Samo poniznost bila je onaj 
temelj, na kojem je Svevišnji u Mariji izgradio 
Božje Materinstvo; samo poniznost opet onaj te- 
melj, na kojem se kretalo očinstvo sv. Josipa nad 
Isusom i poglavarstvo njegovo u Sv. Obitelji! 
Divni su primjeri, što nam ih pruža sv. Josip: 
Vjera njegova u božanstvo Isusovo čvrsta je kao 
granitna stijena; ona ne koleba nikada, premda 
gleda pred sobom Isusa uvijek samo kao ljudsko 
dijete, dakako bez grijeha, ali ipak uvijek kao ljud- 
sko dijete, jer ne doživljuje nikada nikakvo sia 
od njega. Njegovo je pouzdanje u Boga bez granica; 
to pouzdanje čini ga odvažnim i junakom u najte- 
žim prilikama života; njegova ljubav i njegova oda- 
nost prema. Isusu i Mariji tako je velika i žarka, da 
je nema veće na nebu ni na zemlji; njegovoj se vjer- 
nosti u svetom dostojanstvu Zaručnika presvete 
Bogorodice, Djevičanskog Oca Isusa Krista i Pogla- 
vara Svete Obitelji nikada ne možemo dosta naču- 


%) Sinibaldi 0. c., str. 135-136. 

diti. Savršeno se s tom vjernosti spaja njegova sa. 
branost u Bogu, njegova ustrajnost i strpljivost i 
jakost, a iz pozadine otkriva se jedna s drugom 
isprepletena njegova poniznost i djevičanska neoka- 
ljanost, koje ga uzvisuju nad anđeoske zborove, jer 
je na njihovo tlo Bog položio najljepše cvjetke: 
Isusa i Mariju... 

Zato je i njegova smrt najsvetiji primjer 
svete blažene smrti, jer je svoj život , zaključio iz- 
ravno u rukama Isusa i Marije te je postao radi 
toga zaštitnik sviju, koji žele sveto preminuti. 


Sveti Josip — Naš zaštitnik 


U životu na zemlji pred ljudima nepoznat, zabo- 
ravljen, ponizan, sada je sv. Josip u Kraljevstvu 
Božjem postavljen na prvo mjesto iza Kraljice neba 
i zemlje. Isus, Marija, Josip, nerazdruživo spojeni na 
zemlji jesu danas u istoj zajednici i na nebu, Isus u 


svojem uskrslom preobraženom tijelu isto tako u: 


uskrslom preobraženom tijelu uz Mariju i sv. Josip; 
da i sv. Josip, tako se u Crkvi danas općenito drži, 
tako uči sv. Toma Akvinski, sv. Bernardin Sijenski, 
sv. Franjo Saleški i toliki drugi 9%). Tko se ne bi 
tome radovao? Tko ne osjeća pravo zadovoljstvo, što 
je i Josip, ponizni, vjerni, djevičanski Poglavar 
Sv. Obitelji došao do mjesta, koje mu pripada? 
-Božja Providnost držala ga je u životu na zemlji 


*%) Sinibaldi 0. €, 


: str. 206 s. — Lepicier 0. c., stra- 
Dica 263-267. 

u pozadini, jer je to tražilo spasiteljsko djelo Isusa 
Krista; isti razlog je važio i za prva stoljeća kršćan- 
stva. Njegovo štovanje počelo se širiti osobito 6d' 
početka četrnaestog vijeka. Veliki sveci i pape su ga 
promicali *"). Danas slavimo tečajem godine tri blag- 
dana sv. Josipa: prvi zapovijedani dne 19. ožujka, 
posvećen je u prvom redu uspomeni svetih dogođaja 
u životu sv. Josipa i uspomeni njegove blažene 
smrti, koja se zbila kako se drži upravo tog dana #2); 
drugi je u srijedu iza druge uskrsne nedjelje pod 
naslovom: Svečanost sv. Josipa. Zaručnika BI. Dje- 
vice Marije, Ispovjedaoca i Zaštitnika sveopće 
Crkve. Ta dva blagdana svetkuju se posvuda među 
katolicima. Treći blagdan, dne 23. siječnja, slavi se 
samo u nekojim biskupijama i u crkvama mnogih 
redovnika; on je posvećen uspomeni Zaruka Blaže- 
ne Djevice Marije sa sv. Josipom. Poželjno bi bilo, 
da se taj blagdan uvede i u našoj biskupiji! Osim 
navedenih blagdana posvećeni su sv. Josipu i. sav 
mjesec ožujak i srijeda u svakoj sedmici. Sjetimo 
se toga, jer nikada ne ćemo sv. Josipa dosta štovati, 
kad ga Isus i Marija toliko štuju! . 
Velika počast iskazala se sv. Josipu, kad ga je 
Pijo IX. dne 8. prosinca 1870 proglasio Zaštitnikom 


Katoličke Crkve. 


On je dakle posebni zaštitnik i svakoga od nas, 
jer svaki od nas pripada Katoličkoj Crkvi. 


RREIEAU s : “ Ri Die Ver- 

") Mnogo o tome u djeiu: Joseph Seitz, i. 

ehrung des hl. Joseph in ihrer ik papi ig 

Wicklung bis zum  Konzil von Trient. Freiburg i., 
3., 1908. 


9%) L&picier 0. c. str. 258-259. 

I drugi sveci mogu i jesu naši zaštitnici, nli 
zaštita sv. Josipa proteže se jednako na sve grane 
našega života, na sve naše potrebe, na svakoga od 
nas. Svaki od nas može se jednako njemu. uticati u 
svim nevoljama, odnosile se one na naš duhovni ili 
na naš zemaljski život. U svim napastima bit će 
nam pomoćnikom, ali osobito u napastima protiv 
svete čistoće, protiv pouzdanja u Božju Providnost, 
protiv vjernosti u vršenju staleških = dužnosti. 
U svim nevoljama bit će nam zagovornikom, .la u 
njima čvrsto ustrajemo te ih nadvladamo. Ali svoju 
posebnu zaštitu iskazat će nam u času smrti naše, 
budemo li ga u životu štovali i preporučivali mu se. 
Tko ne će toga učiniti? Tko ne bi rado, da ga u 
času smrti s ovoga svijeta u vječnost ne prati zašti- 
ta sv. Josipa? Papa Benedikt XV rekao je: « Sa svim 
pravom drži se da sv. Josip vrlo uspješno pomaže 
onima, koji su na umorru, t& bijaše upravo on kome 
su Isus i Marija u času njegove smrti pružili svoju 
pomoć » %), Koliko ima dakle razloga, da štujemo 
sv. Josipa! Od Boga nam je po Katoličkoj Crkvi po- 
stavljen za zaštitnika, a sv. Josip je spreman, da se 
toj očinskoj dužnosti odazivlje. On se Bogu moli za 


nas, on misli na nas, on nas kod Boga zagovara. - 


Nijedan svetac ga u tom pogledu ne nadmašuje, jer 
nijedan nije, osim Prebl. Djevice Marije, Bogu tako 
blizu i Bogu tako mio i kod Boga tako moćan kao 
sv, Josip. Stalno nije izgubio na nebu položaja, u 
kojem se nalazio na zemlji. A na zemlji vršili su 
Isus i Marija njegovu volju, bili su mu kao svome 


*% U Motu proprio «Bonum sane» od 25. srpnja 1920. 

poglavaru poslušni. Zar će se oni “na nebu oglušiti, 
kad čuju njegove želje, molbe, preporuke, zagovore? 
Tko bi se usudio da o tome drugačije misli mora 
preipostaviti, da je sv. Josip danas na nebu u 1o- 
šijem položaju, nego je bio na zemlji. Ali na to ne 
će nitko ni pomisliti, pak eto, kako jaka je zaštita, 
koju može svaki u sv. Josipu naći i uživati! 

Vi, poglavari obitelji, imate u Josipu najljepši 
primjer očinske brige i nadzora; ženidbeni drugovi 
savršen odraz bračne ljubavi, sloge i vjernosti; dje- 
vičanske duše ne samo uzor nego i zaštitu svete 
čistoće! Bogati neka uče kod Josipa, za kojim do- 
brima treba težiti te ih uz svaku cijenu usvajati. 
Radnici te uopće svi, koji u društvu ne prvačite, 
imate još posebno pravo, da se ugledate u Josipa: 
On; premda kraljevskoga roda, premda Zaručnik 
najodličnije i najsvetije žene i zakoniti Otac samog 
Sina Božjega, radi i trudi se od zore do mraka kao 
ivi, i mora na isti način kao i vi tražiti sredstva 
za potrebe svoje obitelji. On dakle dokazuje, da Bog 
ne pazi, tko je na uglednom mjestu i tko opet n« 
mjestu bez ugleda. Veličina pred Bogom veličina je 
duše, koja mu sveto služi. Zato i sam Isus raste i 
razvija se ne uz bok kojega kralja ili cara, nego uz 
bok sv. Josipa, čovjeka iz naroda, siromašna, ne- 
ugledna tesara-radnika. O tom krasno govori Papa 
Leo XIII). Još mnogo prije njega uči sv. Franjo 
Saleški: « Kako sretni bismo bili, kad bismo mogli 
zaslužiti, da budemo uključeni u zagovor sv. Josipa. 


%) V encikličkom pismu « Quamquam pluries » ođ 
15. kolovoza 1889, 

Jer ništa ne će njemu odbiti, ni Prebl. Djevica Ma- 
rija, ni Isus Gospodin. Ako se uzdamo u nj, Polučit 
če nam sveto napredovanje u svakoj kreposti, oso- 
bito u onima, koje su njega u prvom redu odliko- 
vale, a te su sveta čistoća, poniznost, ustrajnost i 
postojanost. S njima ćemo nadvladati neprijatelja 
u životu na zemlji, da bismo u vječnosti uživali na- 
gradu, pripravljenu svima, koji nasljeduju njegove 
primjere »%), Sveta Terezija Avilska pak napisa o 
sv. Josipu: « Ja sam izabrala sv. Josipa za svoga za- 
govornika i zaštitnika te se njemu od srca preporu- 
čala: I vidjela sam, da me je taj moj Otaci Gospo- 
din izbavio ne samo iz te nevolje nego i iz drugih, 
koje su bile još gore. Ne sjećam se. da bi mi ikada 
odbio uslugu za koju sam ga zamolila. Čudili bi se 
svi, kad bih iznijela velike milosti, što mi ih je Bog 
po zagovoru tog velikog Sveca naklonio, i tolike 
pogibli za tijelo i dušu iz kojih me je on izbavio. 
Čini se, da je Bog drugim svecima podijelio dar, da 
mogu pomoći samo u jednoj nevolji, ali tome Svecu 
podijelio je odliku, da pomaže u svima. Doista Go- 
spodin daje nam razumjeti, da vrši na isti način, 
kako mu je htio biti na zemlji podložan, i na nebu 
Sve ono, što naš Svetac traži od njega. Ja ne po- 
o. sme koja ga iskreno štuje, a da u kreposti 
mo koptaje losa poivijem pi ljubavi Božu 
će plodove S mia Da, neka pokušaje 1 2 sk 
Mibnrataju + o al o se tom slavnome Patrijarhi 
Jega iskreno štuju » 05). 


9) Cfr. Tratić 
REGIA ić d'amour, 19 
“) Crr Vila, €, 6. pa 

U našoj biskupiji, i to na otoku Krku jesu tri 
kapelice, koje su posvećene sv. Josipu: u Vozu kod 
Omišlja, u Krku, u Drazi Bašćanskoj. Kako lijepo 
bi bilo, kad bi barem te kapelice postale žarištem 
posebnog štovanja sv. Josipa u svojoj okolici! Ali 
ge sv. Josip štuje i u slici Sv. Obitelji, koje se u sto- 
tinama i stotinama kuća širom naše biskupije na- 
laze. Neprestano pozivlju te slike sve ukućane, da 
se ugledaju u sv. Josipa, da ga štuju svaki dan te 
se njegovoj mogućoj zaštiti preporučaju. Slika Sve- 
te Obitelji izvjesena je također u svim našim crkva- 
ma. Sam Isus u Svetohraništu pozivlje sve, da od 
srca štuju Josipa, kome je on bio na zemlji kao ocu 
poslušan i kome ne može na nebu ništa odreći, kađ 
za svoje štićenike na zemlji kod njega posreduje. 
Štujmo sv. Josipa mnogo, štujmo ga svi! On je pri- 
jatelj, zaštitnik i otac naš; od Boga nam dodijeljen, 
da ne bi bio u nevoljama nitko sam. 


«Idite k Josipu», govori nam danas po Crkvi 

Bog sam! 
++. 

Sv. Crkva je danas u velikoj brizi. Na svim stra- 
nama naše zemaljske kugle haraju strahovite ratne 
nevolje, vladaju surova sila, đavolska okrutnost, 
nepravda, nasilja, i nema izgleda, da će se talasi 
bezobzirne nekršćanske mržnje doskoro stišati. Pa 
makar so i stišali, tko jamči, da ponovno ne će iz 
svih svojih dubina provaliti? Crkva, puna ljubavi 
prema bijednom čovječanstvu, hoće pomoći te po, 

svojem poglavaru Sv. Ocu Papi Piju XII upozorava 
svijet na temeljne uvjete, bez kojih nema moguć. 
nosti, da se sklopi pravedan mir. Mnogo se govovi 
danas o stvaranju nova poretka, svaki ima svoje 
ideje o njemu, ali pravog i trajnog poretka ne će 
biti, ako poredak ne bude izrastao iz pravednosti i 
ljubavi. Zato je Sv. Otac na zadnji Badnji dan u 
posebnom govoru na radiju čitavom svijetu progla- 
sio uvjeie za izgradnju nova poretka u ljudskom 
društvu, koji bi zajamčio mir. Taj poredak treba da 
bude izgrađen u duhu pravednosti i ljubavi, dakle 


na temeljima moralnin načela. Uvjeti jesu slijedeći: , 


1. — Ne smije se povrijediti sloboda, neokrnje- 
nost i sigurnost drugih naroda, bez obzira na to da 
li je rasprostranjenost njihove zemlje velika ili ne, 
i da li su za samoobranu sposobni ili ne. 


9 .. « . . 
*. — Ne smije se ni otvoreno ni podmuklo skro- 


vito ugnjetavati kulturne i jezične posebnosti 
narodnih manjina: ne smije se osujećivati ili skra- 
Čivati njihove gospodarske sile: ne smije se ogra- 
ničivati ili onemogućivati njihova naravnog umno- 
žavanja. 

3. — Nema mjesta za sebične nacrte, koji idu 
za tim, da samo neki narodi za sebe sačuvaju eko- 
nomske izvore i surovine namijenjene općoj koristi, 
tako da bi bili narodi, koji su od prirode u tim stva- 
"Nima prikraćeni, od njih isključeni. 


m =: Netom bi se otstranila najopasnija legla za 
više e sukobe, onda u novom poretku ne smije 
ki siskna mesa 7a lotalan ili sveopći rat niti za ne- 

edano takmičenje u naoružavanju. U vezi s time 

treba, da se u novom poretku bezuvjetno štuju i 
drže međunarodni ugovori. 

5. — Ne smije se progoniti Vjera i Crkva! 

Sv. Otac obraća se na čitavu svijetsku javnost. 
Načela, što ih proglasuje za ostvarenje nova po- 
retka i za ostvarenje mira u tom poretku, tako su 
jednostavna i pravedna, da bismo očekivali, da će 
ih odmah svi prihvatiti i u život provesti. Ali pro- 
live se na žalost tim načelima druga načela, koja 
nijesu niti božja niti odgovaraju dostojanstvu 
čovjeka, ali ipak imaju svojih pristaša u današnjem 
svijetu. Sv. Josip neka pomogne, da pobjede ona 
načela, koja proglasuje zamjenik Božji! Radi se o 
velikim, zamašnim i dalekosežnim stvarima, koje 
se tiču čitava čovječanstva pa i nas sviju. Stog1 
molimo vruće sv. Josipa, da uzme pod svoju moguću 
zaštitu nastojanja Sv. Oca Pape Pija XII. te im po- 
mogne do potpuna ostvarenja. Ta molitva bii će mu 
stalno veoma mila, jer zacijelo odgovara svrsi Kra- 
ljevstva Božjega na zemlji, čiji je on Zaštitnik. 

. « Ništa se ne može isporediti s vjernim prijate- 
ljem; cijenu njegove vjernosti ne može odmjeriti ni 
zlato ni srebro »!9%) To je bio Josip Sv. Obitelji, 
to je danas Katoličkoj Crkvi, to isto hoće da bude, 
svakoj obitelji uopće i svakome od nas. « Vjeran pri- 
jatelj jaka je zaštita lijek za život i neumrlost, a 
naći će ga tko se Gospodina boji»). — Pamtimo: 
naći će ga tko se Gospodina boji. Sv. Josip bit će 
mu zaštitnikom i prijateljem, ako ga slijedi u nje- 


9) Sir 16, 16. 
9) Sir 16,16. - 

govoj vjernosti prema Bogu i njegovim žzapovijedi- 
ma. Tad će mu postati lijek za život jer « još se nije 
čulo, da se itko sv. Josipu u zaštitu preporučio i nje- 
govu pomoć tražio, a da je nije dobio » 9%); postat če 
mu i lijek za neumrlost, jer će mu isprositi milost 
da izusti u času smrti kao posljednje riječi: Isuse, 
Marijo, Josipe, u ruke vaše predajem srce i dušu 
svoju. 

Da, mi želimo i hoćemo biti, živjeti i ustrajati 
pod zaštitom predobrog 'i vjernog čuvara Sv. Obi- 
telji, velikog i mogućeg zaštitnika sv. Josipa, pak 
eto — zaključimo pobožno ovu poslanicu s moli- 
tvom: 

« Bože, koji si neizrecivom Providnošću dostojao 
se izabrati blaženoga Josipa za Zaručnika Presvetoj 
Majci svojoj, podaj, molimo, da zaslužimo imati kao 
zagovornika u nebu, koga kao zaštitnika štujemo na 
zemlji, koji živiš i kraljuješ u vijeke vijekova. 
Amen » 79) ! 


"U KRKU, na blagdan Zaruka BL Djevice Marije 
S. JTosipa,.dlne 23. siječnja 1942. 


Ki JOSIP DR. SREBRNIĆ 
biskup 


%) 17 molitYć: Spomeni se, čisti Zaručniče Bl Dje- 
riće Marije. 

2%) Iz sv. Mise: Svečanost sv, Josipa — Zaštitnika 
Katoličke Crkve, 

